Germania prelungește carantina. Merkel: "Vom fi nevoiți să închidem granița, dacă alte țări europene nu acționează".
Germania introduce reguli mai stricte privind măștile faciale și munca de acasă. Angajatorii vor fi obligați să le ofere angajaților posibilitatea de a lucra de acasă. În transportul în comun și în magazine se introduce obligativitatea purtării măștilor FFP2 și KN95/N95.
Cancelarul german Angela Merkel și premierii celor 16 landuri federale au căzut de acord asupra prelungirii lockdownului până pe 14 februarie. Totodată, se introduc reguli mai stricte privind măștile faciale și munca de acasă, transmite Reuters.Prin urmare, majoritatea magazinelor și școlilor din Germania vor rămâne închise până pe 14 februarie.În același timp, angajatorii vor fi obligați să le ofere angajaților posibilitatea de a lucra de acasă, în măsura în care profesia respectivă o permite. Această reglementare urmează să rămână valabilă până pe 15 martie. “Mai multe persoane ar trebui să lucreze de acasă, pentru a putea reduce răspândirea coronavirusului. În prezent, în Germania sunt mai puțini angajați care lucrează de acasă decât în primăvară…Vom fi nevoiți să închidem granița, dacă alte țări europene nu acționează", a spus Angela Merkel marți seara.O altă măsură luată de autoritățile germane este privind purtarea măștilor de protecție.În transportul în comun și în magazine se introduce obligativitatea purtării măștilor FFP2 și KN95/N95.Recent Germania a descoperită o nouă tulpină de COVID, diferită de cele din Africa de Sud și Marea Britanie.